Rimvydas Turčinskas

Rimvydas Turčinskas (g. 1956 m. vasario 25 d. Kazlų Rūdoje) – gydytojas, Lietuvos politinis bei visuomenės veikėjas.

 Biografija 
1974 m. baigė Kazlų Rūdos vidurinę mokyklą. 1974–1980 m. studijavo Kauno medicinos institute, įgijo gydytojo ortopedo traumatologo kvalifikaciją.

1981–1983 m. Marijampolės rajono centrinės ligoninės gydytojas chirurgas. 1983–1985 m. ligoninės vyriausiojo gydytojo pavaduotojas rajono gyventojų aptarnavimui. 1985–1989 m. vyriausiojo gydytojo pavaduotojas gydymo reikalams. 1989–1998 m. Marijampolės rajono centrinės ligoninės vyriausiasis gydytojas. 1998–2004 m. Marijampolės ligoninės direktorius.

2004–2008 m. Seimo narys, 2004 m. Darbo partijos frakcijos, 2006 m. gegužės 2 d. – 2008 m. Pilietinės demokratijos frakcijos narys. 2006–2008 m. keturioliktosios Vyriausybės sveikatos apsaugos ministras.http://sena.sam.lt/lt/main/apie_ministerija/istorija/ministrai 

2009–2014 m. Vilniaus greitosios pagalbos universitetinės ligoninės direktoriaus patarėjas. 2014–2017 m. Vilniaus miesto klinikinės ligoninės Antakalnio filialo direktorius. Nuo 2017 m. Mykolo Marcinkevičiaus ligoninės direktoriushttp://lsveikata.lt/aktualijos/vadovu-konkursai-pazenklinti-net-ir-grasinimais-teismais-6794.

1990–2000 m. ir 2002–2004 m. Marijampolės savivaldybės tarybos narys. Marijampolės Lions klubo narys.

Nuo 2008 m. LSDP narys.

Žmona Loreta (1955 m.), vaikai Monika Kučinskienė, notarė (g. 1978 m.) ir Zigmantas Turčinskas (g. 1982 m.).http://www.vrk.lt/rinkimai/400_lt/Kandidatai/Kandidatas22558/Kandidato22558Anketa.html 

 Šaltiniai 

|-

Kategorija:Seimo nariai
Kategorija:Lietuvos sveikatos apsaugos ministrai
Kategorija:Lietuvos gydytojai
Kategorija:Marijampolės politikai